ไฟแนนซ์ทูเดย์
ในเวลาอันใกล้นี้ ธนาคารกรุงไทย จะต้องมีการปรับเปลี่ยนกรรมการและกรรมการบริหารอีกครั้ง เมื่อคนดีมีฝีมือ ปสันน์ เทพรักษ์
30 ก.ค. 2555

“ตัวเรายังไม่ได้ดั่งใจเรา แล้วคนอื่นจะเป็นได้อย่างไร” 
...ในเวลาอันใกล้นี้ ธนาคารกรุงไทย จะต้องมีการปรับเปลี่ยนกรรมการและกรรมการบริหารอีกครั้ง เมื่อคนดีมีฝีมือ ปสันน์ เทพรักษ์ เอกอัครราชทูตประจำกระทรวง กระทรวงการต่างประเทศ อดีตกงสุลใหญ่ 




ณ เมืองดูไบ ที่ปัจจุบันเป็นกรรมการธนาคารและกรรมการบริหารเสียด้วย ต้องสละเก้าอี้เพื่อไปรับตำแหน่งเอกอัครราชทูตประจำกรุงลอนดอน ประเทศอังกฤษ น่าเสียดายๆ ครั้นจะให้ดำรงตำแหน่งต่อไปก็ไม่รู้จะประชุมกันอย่างไร อยู่ไกลซะเหลือเกิน เอ๊ะ หรือว่า ประธานกรรมการบริหารจะพลิกมาใช้วิธีการประชุมแบบคนแดนไกลที่ใช้สไกป์และวิดีโอลิงก์
...การประมูลซื้อสินทรัพย์ที่คงเหลืออยู่กับ บสท.ร่วม 1.17 แสนล้านบาท ที่เป็นหนี้ที่ไม่ก่อให้เกิดรายได้ และสินทรัพย์รอการขาย ปรากฏว่าบริษัท บริหารสินทรัพย์สุขุมวิท กับบริษัทบริหารสินทรัพย์กรุงเทพพาณิชย์ ชนะการประมูลเป็นสัดส่วนสูงถึง 70% 
...ล่าสุด เซ็นสัญญาและส่งมอบได้แล้วกว่า 20 กองทรัพย์สิน มูลค่าประมาณ 6-7 หมื่นล้านบาท ที่เหลืออีก 30% อยู่ระหว่างการเจรจาต่อรองราคา ว่ากันว่าคนที่เขี้ยวสุดๆ ในการเจรจาต่อรองราคาไม่ใช่ใครที่ไหน เป็น เสี่ยตู่-กฤษฎา จีนะวิจารณะ ที่ปรึกษาด้านเศรษฐกิจการเงิน (เศรษฐกรทรงคุณวุฒิ) สำนักงานเศรษฐกิจการคลัง มือกฎหมายชั้นดีที่ได้รับแต่งตั้งเป็นผู้ชำระบัญชีนี่เอง
แต่เพราะความเขี้ยวและรักษาทรัพย์ของแผ่นดินนี่เอง ทำให้ บสท.มีเงินเข้าคลังอีก 1 หมื่นล้าน ฝีมือเสี่ยตู่เค้านั่นเอง
...สำหรับ เสี่ยตู่ กฤษฎา นั้น หลังจากกลายเป็นชายโสดอีกครั้ง แว่วว่า ไม่เฉพาะเป็นที่รักของบรรดาผองเพื่อนเท่านั้น ยังเนื้อหอมสาวๆ ตอมกันเกรียว เพราะหุ่นผอมเพรียวและสายตาที่คมกริบประดุจเหยี่ยวนั่นเอง